
Itinambol ni Macapagal-Arroyo nitong Disyembre na maganda 
pa rin ang kalagayan ng pambansang ekonomya at na nasa landas 
ito ng higit pang pagsulong sa susunod na taon. Sa ipinatawag 
niyang National Socio-Economic Summit nitong Disyembre 10, 
nilayon niyang pagkaisahin ang mga naghaharing uri para sa higit 
pang pagpapabwelo ng patakarang “globalisasyon” at bigyang- 
matwid at ilagay sa unahan ang mga hakbanging militarista sa 
harap ng nagpapatuloy at papalalang krisis sa bansa. 

Subalit hindi mapagtakpan ng walang-batayang optimismo 
ni Macapagal-Arroyo ang tunay na kalagayan ng ekonomya 
ng Pilipinas. Kinatatampukan ito ng ibayong pagtumal ng pro- 
duksyong nakatuon sa eksport bunsod ng paglala ng pandaigdigang 
krisis ng sobrang produksyon. Bagsak ngayon ang pandaigdigang 
pamilihan ng mga produktong elektronik at pangkompyuter, 
mga produktong pangunahing inieeksport ng Pilipinas mula 
sa mga special economic 
zone (SEZ). Bunsod nito, 
matarik na bumulusok ang 
pamumuhunan sa mga 
SEZ nitong taong 2001 at 
nagdulot ito ng marami- 
hang pagtatanggal ng mga 
manggagawa. 

Ang malawakang tanggalan sa trabaho ay lalong nagsasadlak 
sa daan-daang libong manggagawa at kanilang mga pamilya sa 
mas malalang kahirapan at desperasyon. Samantala, di hamak na 
kulang ang iniuuwing sahod ng mga manggagawa upang sila at 
ang kanilang pamilya ay mabuhay nang disente, laluna sa harap 
ng tuluy-tuloy na pagtaas ng presyo ng mga bilihin. Dahil dito, 
malaganap ang panawagan at pakikibaka ng mga manggagawa 
para sa P125 pangkalahatang dagdag na arawang sahod. Sa 
kabila ng kakagyatan ng makatarungang kahilingang ito, patuloy 
na nagmamatigas si Macapagal-Arroyo laban dito. Sa halip na 
itaas ang sahod, ipinatupad ang P30 palamuting Emergency 
Cost of Living Allowance, na animo'y nangungutya sa mga 
manggagawa. 

Ipinagmamalaki ng mga ekonomista ng rehimen na malaki 
ang iniusad ng agrikultura nitong 2001. Subalit ang paglaking 
ito ng produksyon ay pawang relatibo lamang sa tuluy-tuloy 
na pagsadsad ng sektor ng agrikultura sa loob ng nakaraang 
dalawang taon bunsod ng masamang panahon. 

Kung tutuusin, ang anumang tinutukoy na pagsulong ng 
agrikultura nitong 2001 ay mas nasa balangkas ng produksyong 
pang-eksport at di tumutugon sa mga pangangailangan ng mama- 
mayan, laluna sa usapin ng pagkain. Dahil sa walang-awat na 
liberalisasyon sa agrikultura alinsunod sa mga dikta ng WTO, 


ANG BAYAN * Disyembre 2001 


papabagsak ang produksyon ng 
mga esensyal na pangkonsumong 
produktong agrikultural. Lalong 
nanganganib ang kaseguruhan sa 
pagkain ng mamamayang Pilipino. 
Sa mga nakaraang taon, dumoble 
ang lawak ng mga lupaing tinatam- 
nan ng mangga, asparagus, saging, 
pinya at iba pang produktong pang- 
eksport. Samantala, palaki nang 
palaki ang kakulangan sa bigas 
at ang importasyon nito, bunsod 
ng pagliit ng produksyon nito at 
liberalisasyon sa importasyon ng 
mga produktong agrikultural. Mina- 
madali ngayon ang pribatisasyon ng 
NFA at ng pag-angkat ng bigas. Pati 
mga magsasaka ng palay ay ineeng- 
ganyo pa ngayon ng rehimen na 
mag-import ng bigas! Kaalinsabay 
nito ang pagbaha sa bansa ng iba't 
iba pang imported na produktong 
agrikultural. 

Walang isinagawang hakba- 
ngin ang gubyerno upang ipatupad 
ang tunay na reporma sa lupa. 
Sa kabilang banda, kasabwat ni 
Danding Cojuangco ang rehimen 
sa kanyang malawakang panga- 
ngamkam at sapilitang pagpapalit- 
gamit ng mga sakahang ikina- 
bubuhay ng daan-libong mga mag- 
sasaka mula Isabela, Negros at 
Mindanao. Sa halip na tulungan 
ang masang magsasaka na pala- 
kihin ang kanilang kita, wala ring 
isinagawang hakbangin ang rehi- 


men tungo sa pagkakamit ng maka- 
tarungang pagtataas ng farm gate 
price (presyo sa bukid) ng mga 
produktong agrikultural. 

Sa harap ng walang kaparis 
na paghihikahos ng mamamayan, 
lantaran ang pangungurakot at 
pagpapakasasa sa karangyaan ng 
pinakamatataas na upisyal ng gub- 
yerno, kabilang ang pinakamala- 
lapit sa pangulo. Libu-libong kaso 
ng korapsyon ang nakasampa na 
laban sa iba't ibang ahensya ng gub- 
yerno. Mismong si Miguel Arroyo, 
asawa ng presidente, at ang mga 
myembro ng gabinete na pinaka- 
malalapit sa presidente, tulad ni Sec. 
Hernando Perez, at mga tagapayo 
ng presidente, tulad ni Norberto 
Gonzales, ay sangkot sa mga maa- 
nomalyang kontrata, panggigipit at 
mga maniobra sa negosyo, sikre- 
tong aregluhan at iba pang kasong 
kinasasangkutan ng bilyun-bilyong 
piso. 

Malawakang disgusto ang ibi- 
nubunga ng krisis pang-ekonomya, 
ng pagsidhi ng paghihikahos ng 
mamamayan at ng patuloy na pag- 
yurak ng naghaharing rehimen sa 
interes ng sambayanan. Patuloy na 
lumalakas kapwa ang mga paki- 
kibaka ng mga manggagawa at 
iba pang demokratikong sektor 
sa kalunsuran, gayundin ang 
armadong pakikibaka at mga 
antipyudal na pakikibaka sa 


kanayunan. Mabilis na sumusulong 
at lumalakas ang rebolusyonaryong 
kilusan sa buong bansa. 

Mababagsik na operasyong mili- 
tar at malaganap na paglabag sa mga 
karapatang-tao ang tugon dito ng 
rehimeng Macapagal-Arroyo. Pag- 
haharing militar ang pinairal sa 
maraming lugar sa kanayunan sa 
pamamagitan ng malalaking kon- 
sentrasyon at operasyong militar 
kagyat pagkatapos ng eleksyon 
noong Mayo. Walang-patid ang mili- 
taristang pananalanta mula noon. 

Sa lawak, tindi at kalupitan ng 
pananalasa sa kanayunan, walang 
pag-aalinlangang nahigitan na ng 
bagong luklok na rehimeng Maca- 
pagal-Arroyo ang pinatalsik na rehi- 
meng Estrada. Ang 544 na naitalang 
kaso ng paglabag ng rehimeng 
Macapagal-Arroyo sa karapatang- 
tao sa unang 11 buwan nito, kalak 
han bunga ng militarisasyon sa 
kanayunan, ay mahigit sa naitalang 
436 na kaso sa huling 11 buwan 
ng rehimeng Estrada kung kailan 
lumarga ang todong digma nito sa 
Mindanao. 

Kasunod ng Basilan, natatangi 
ang tindi ng konsentrasyon ng mga 
tropa ng AFP at PNP sa Timog 
, Katagalugan, laluna 
sa Mindoro Orien- 
tal, at iba pang lugar 
na malakas ang 
rebolusyonaryong 
armadong paki- 


Sa harap ng walang kaparis na paghihikahos ng 
mamamayan, lantaran ang pangungurakot. 
at pagpapakasasa sa karangyaan ng t o 
pinakamatataas na upisyal ng gubyerno, EASD ~ 
kabilang ang pinakamalalapit sa 2-7 BY CES 
pangulo. 

kibaka. Sa mga lugar na ito, walang 
patumangga ang pananalanta sa 
masang magsasaka at mamamayang 
minorya ng walang-rendang hagupit 
ng hubad na militarisasyon. 

Matapos palayain sa Mindoro 
ang bihag ng BHB na si Army 
Maj. Noel Buan, pinahirapan ng 
rehimen ang mamamayan doon sa 
pamamagitan ng pagpapatupad ng 
malawakan, malakihan at tuluy- 
tuloy na mga search-and-destroy 
operation, na pinasahol pa 
ng malaganap na 
pandudukot, pa- (lg 
mamaslang atpan- fvg 
liligalig sa mga (@ 
komunidad ng 
pinaghihina- ` 
laang base ng 
rebolusyonar- Ak 
yong kilusan. Sa j 
Isabela, inilulun- 1 
sad ngayon ang #@ 
pinakamatinding operasyon mula 
pa noong 1995. 

Lalong nakapangyayari ang 
militaristang patakaran at mga hak- 
bangin ng rehimen sa asal-aliping 
pagtalima nito sa panawagan at 
paglulunsad ng US ng imperya- 
listang gera ng agresyon at tero- 
rismo sa Afghanistan. Ang “anti- 
teroristang” pandirigma ng US ay 
itinuturing ng papet na rehimen 
na ginintuang pagkakataon para 
gawing instrumento ang Pilipinas 
ng agresyong imperyalista kapalit 
ng dagdag na ayudang militar at 
pinansyal. 

Todong pagpapakapapet sa 
imperyalismo at paghahasik ng 
pasismo sa loob ng bansa ang sagot 
ng rehimeng Macapagal-Arroyo sa 
kalagayang binabayo ang bansa 
at mamamayan ng napakatinding 


krisis. Ang pasistang pagsupil sa 
mamamayang nag-aalsa dulot ng 
kahirapan ay ibayong pinagtibay 
kamakailan nang tukuyin sa Eco- 
nomic Summit na “susi” diumano 
sa pagbawi ng ekonomya ang pag 
papairal ng “kapayapaan at kaa- 
yusan”. 

Patuloy na ginagamit ng nag- 
haharing rehimen ang kontra-rebo- 
lusyonaryong dalawahang taktika 
ng todo-largang mga kampanyang 
militar laban sa mga erya ng rebolu- 
syonaryong pwersa 
at matinding mili- 

tarisasyon sa mga 
rebolusyonaryong 
baseng masa kasa- 
bay ng pag-atras- 
a) abante sa usapang 
n. pangkapayapaan. 
j Ang mala- 
#N wak na hanay 
ng mamama- 
yan, mga pang- 
gitnang pwersa, mga 
taong-simbahan at iba pang 
nagtataguyod ng kapayapaan ay 
naggigiit sa pagpapatuloy ng usa- 
pang pangkapayapaan. Tulad ng 
lumabas sa sarbey ng Social 
Weather Stations noong Nobyem- 
bre, malawak ang disgusto ng 
mamamayan sa pagmamatigas ng 
rehimen sa usapang pangkapaya- 
paan. 

Mainam ang pag-anunsyo ng 
mga panel ng NDFP at GRP na 
magpapatuloy na rin ang usapang 
pangkapayapaan sa Enero 7, 2002. 

Upang sumulong ang usapang 
pangkapayapaan, kinakailangang 
buuin ang Joint Monitoring Com- 
mittee para subaybayan ang pagpa- 
patupad ng Comprehensive Agree- 
ment on Respect for Human Rights 


and Intenational Humanitarian 
Law (CARHRIHL). Kagyat na ma- 
uumpisahan na ang negosasyon 
para sa mga sosyo-ekonomikong 
reporma at mabubuo ang mga 
kasunduan tungo sa paglutas ng 
mga saligang suliraning sosyo- 
ekonomiko ng bansa. 

Gayunman, patuloy na nala- 
lagay sa alanganin ang usapang 
pangkapayapaan da-hil sa pangingi- 
babaw ng kapasyahan ng mili- 
taristang pangkating pinamumu- 
nuan ni Gen. Angelo Reyes. Kina- 
kandili ni Macapagal-Arroyo ang 
mga militaristang pangkating ito at 
puspusang sinusuportahan ang pag- 
iibayo ng mga konsentradong ope- 
rasyong militar laban sa rebolusyon 
at mamamayan. 

Hinahadlangan ng mga milita- 
rista ang pagsusulong ng usapang 
pangkapayapaan sa pamamagitan 
ng paggigiit ng mga di makataru- 
ngang prekundisyon at iba pang 
sagka. Isinasangkalan nila ngayon 
ang “gera laban sa terorismo” ng 
US at pagsali sa BHB ng bagong 
listahan ng mga itinuturing ng US 
na mga terorista, samantalang ang 
BHB ay isang rebolusyonaryo at 
mapagpalayang hukbong kalaban 
ng terorismo at ang US pa nga ang 
siyang numero uno sa lahat ng mga 
terorista sa daigdig. 

May usapang pangkapayapaan 
man o wala, patuloy na isusulong 
ng rebolusyonaryong kilusan at 
mamamayan ang buhay-at-kama- 
tayang pakikibaka para pawiin ang 
ugat ng malawakang paghihikahos 
at kawalang-katarungan at itatag 
ang lipunang malaya, makataru- 
ngan, maunlad, masagana at nagta- 
tamasa ng tunay at pangmatagalang 
kapayapaan. 

LUMULUBHANG KRISIS SA EKONOMYA 


National Socio-Economic Summit 


Higit pang pasismo at pagtatali 
ng Pilipinas sa neokolonyalismo 


sang hudyat para sa ibayong pasismo at lalong pagsuko ng 

kasarinlang pang-ekonomya ng Pilipinas ang National Socio- 

Economic Summit na ipinatawag ni Macapagal-Arroyo nitong 
Disyembre 10. Tinipon dito ang mga pangunahing burukrata, tek- 
nokrata, kinatawan ng malaking burgesyang kumprador at lider ng 
mga dilawang unyon para diumano'y tukuyin at pagkaisahan ang 
solusyon sa krisis ng ekonomya. Ginamit ang pinagarbong okasyon 
upang palaganapin ang walang batayang optimismo sa hinaharap ng 
ekonomya ng Pilipinas. 


Subalit wala itong inialok na 
bago. Inulit at sinagad lamang ang 
dati nang mga patakarang gumigipit 
sa mamamayan at naglalagay sa 
ekonomya sa kasalukuyang lugmok 
nitong katayuan. Sinikap nitong 
buuin ang konsensus sa pagpapa- 


taw ng mga patakaran at batas 
na ibayong magtatali sa Pilipinas 
sa neokolonyal na katayuan nito. 
Kabilang dito ang panukalang batas 
para sa ibayo pang pribatisasyon at 
denasyunalisasyon ng mga empresa 
sa Pilipinas, pag-endorso sa mga 


Special Purpose Assets Vehicle 


Pagsagad sa neokolonyal 


sa sa mga panukalang minamadaling isabatas ngayon ` 
sa kongreso ang Special Purpose Assets Vehicle 


(SPAV ) na naglalayong pag-ibayuhin ang pribatisasyon 
ng mga pampublikong pang-ekonomyang ari-arian at 
ang denasyunalisasyon ng ekonomya ng bansa. Layon din nitong 
ikutan ang probisyon sa konstitusyon na nagbabawal sa mga 
dayuhang magmay-ari ng lupa sa Pilipinas. 


Kapag naisabatas na ang SPAV, 
bubuo ang gubyerno ng isang kum- 


mga di produktibong ari-arian ng 
mga bangko (tinatawag na non- 


panyang bibili at mangangasiwa ng performing assets) na inilit mula 

grupong vigilante at iba pa. 

Para sa mamamayang Pilipino, 
laluna para sa masang manggagawa 
at magsasaka, walang ihahatid na 
anumang kaginhawaan, o panan- 
daliang kaluwagan man lamang, 
ang mga resolusyon ng Economic 
Summit. Walang ibang ihahatid ang 
mga patakarang nais na patuloy 
na ipataw ng rehimeng Macapa- 
gal-Arroyo sa bansa at sa mama- 
mayan, kundi ibayong disempleyo, 
mas matinding pagsasamantala sa 
mga manggagawa, mas malawak na 
dislokasyon sa kanayunan, kagutu- 
man at pang-aapi sa mamamayang 
matagal nang hirap at api. 


sa mga indibidwal o korporasyon 
na hindi nakapagbayad ng utang. 
Sa pamamagitan ng batas na ito, 
pahihintulutan ang mga dayuhan na 
bilhin ang mga nasabing ari-arian, 
kabilang ang real estate o mga 
lupain, sa higit na murang halaga. 


LUMULUBHANG KRISIS SA EKONOMYA 


Bibigyan din ang mga dayuhang 
mamumuhunan ng iba't iba pang 
insentibo, kabilang na ang paglilibre 
sa pagbayad ng iba't ibang buwis. 

Kapag natuloy, ang SPAV ay 
magiging isa sa pinakagarapal na 
mga instrumento sa pagbabaon ng 
Pilipinas sa mas malalim na hukay 
ng neokolonyalismo. 

Ang paghahapag ng panukalang 
batas na ito ay isang desperadong 
hakbangin ng naghaharing rehimen 
sa harap ng seryosong kasalatan 
sa pondo para sa pagpapatakbo 


Kapag natuloy, ang SPAV ay magiging isa 
sa pinakagarapal na mga instrumento sa 
pagbabaon ng Pilipinas sa mas malalim na 
hukay ng neokolonyalismo. 


ng pambansang gubyerno at mga 
proyektong pampasiklab at uma- 
no'y pampasikad ng ekonomya. 
Nasa napakalubhang antas na ang 
kakulangan ng pondo ng pamban- 
sang gubyerno matapos ang pagbag- 
sak ng kabuuang produksyon, pag- 


Pambansang badyet para sa 2002 


Pondo para sa pasismo 
at pagpapakatuta 


N ng P780.8 bilyong pambansang badyet para sa 


pasismo at pagkapapet ng rehimeng Macapagal- 


Arroyo. 

Dinagdagan nang 27% ang 
badyet ng militar at pulis saman- 
talang 40.1% (o P44.3 bilyon) 
ang idaragdag sa awtomatikong 
alokasyon sa pagbabayad sa 
utang panlabas. Ang pambayad 
sa utang panlabas ang kumain 
ng pinakamalaking bahagi ng 
badyet. Umabot ito sa P359.8 
bilyon o 46% ng kabuuang bad- 
yet. Ibig sabihin, P986 milyon 
ang aaksayahin araw-araw sa 
pagbabayad sa di napakinaba- 
ngang utang panlabas. Ang 


kabuuang badyet para sa 


hihigpit ng dayuhang pautang sa 
nakaraang mga taon, pagtumal ng 
pasok ng dolyar mula sa mga 
OCW; at pagkasaid ng mga pang- 
ekonomyang pag-aari ng estado 
bunga ng malawakang pagsusubasta 
ng mga ito mula pa noong 1992. 


Department of National =S 


Defense, AFP at PNP ay 
mahigit P100 bilyon o halos 
12.8% ng kabuuang badyet. Ibig 
sabihin, P274 milyon ang lulus- 
tayin araw-araw para patabain 
ang pasistang makinarya. 
Samantala, 6.7% lamang ang 
idinagdag sa badyet sa eduka- 
syon at 6.446 sa kalusugan. 
Sa kabila ng mga programang 
pabahay na ipinagyayabang ni 
Macapagal-Arroyo , ang badyet 


na inilaan dito ay babawasan 
pa nang 10%. Ang inilaan 
lamang para sa kalusugan ay 
P0.35 bawat tao, bawat araw, 
para sa edukasyon ay P3.00, at 
para sa pabahay P0.05. Habang 
bukambibig nito ang reporma 
sa lupa, binawasan naman nang 
mahigit 3076 o mahigit P3 bilyon 
ang badyet na nakalaan sa De- 
partment of Agrarian Reform. 

Krisis sa ekonomya 


lang mahahalagang datos 


Pagbagsak ng pamumuhunan 

Bumagsak nang 57% ang pamumuhunan 
kapwa sa pampubliko at pribadong kumpanya 
sa mga economic zone sa unang 11 buwan ng 
taon. Nasa pinakamababang antas ito ngayon 
mula 1996. Umabot lamang sa $1.3 bilyon ang 
kabuuang direktang dayuhang pamumuhunan sa 
unang siyam na buwan ng taon, mula 51.7 bilyon 
noong Enero-Setyembre 2000. Samantala, umabot 
sa $2.9 bilyon ang kapital na lumabas sa ekonomya 
hanggang katapusan ng Setyembre. 


Pagbagsak ng produksyon 

Nitong Oktubre bumagsak ang manupaktura 
nang 10.1% kumpara sa nakaraang taon. Ito 
ang ikapitong buwan mula nang nagsimulang 
tuluy-tuloy na bumagsak ang manupaktura sa 
bansa noong Pebrero. Sanhi ng pagbagsak ng 
produksyon ang pagbulusok ng konsumo sa 
bansa at ng pamilihan ng mga produktong pang- 
eksport. Pinakamalalang tinamaan ng pagbagsak 
ng produksyon ang mga produktong gumagamit 
ng petrolyo, mga inumin, mga produktong gawa sa 
bakal at iba pang mineral, papel at mga produktong 
gumagamit ng papel, mga produktong gumagamit 
ng goma at iba pang produkto ng manupaktura. 
Ang nagagamit lamang na kapasidad para sa 
manupaktura ay 75.946. Mahigit 40% ng mga 
empresa ay nakagagamit lamang ng kulang 70% 
ng kanilang kapasidad para sa manupaktura. 


Pagsasara ng mga empresa 

Umabot na sa 2,294 ang mga nagsarang 
empresa hanggang Oktubre. Mas marami ito nang 
20% kumpara sa nagdaang taon. 


Pagbagsak ng eksport 
Noong Setyembre, bumagsak nang 22% ang 

LUMULUBHANG KRISIS SA EKONOMYA 


taunang kita sa eksport ng Pilipinas. Sa panahong 
Enero-Oktubre, bumagsak ito nang 14% kumpara 
sa parehong panahon noong 2000. Bunsod ito ng 
22.3% pagbagsak ng eksport ng mga produktong 
elektronik; at 4.4% ng mga tela at kasuotan. 


Disempleyo 

Sa unang 10 buwan ng rehimeng Macapagal- 
Arroyo, umaabot nang 111,080 ang bilang ng 
mga manggagawang permanenteng natanggal 
sa trabaho. Mas mataas ito nang 16.3% sa 
parehong panahon noong 2000. Labing-apat na 
porsyento (1446) rito ang tinanggal sa loob 
lamang ng Oktubre. Umabot naman sa 54,549 ang 
mga manggagawang temporaryong tinanggal sa 
trabaho, inilagay sa job rotation o binawasan ng 
oras ng trabaho sa unang 11 buwan ngayong taon. 

Ang malawakang dislokasyon sa trabaho ay 
dulot ng pagbagsak ng pamilihan, reorganisasyon, 
downsizing sa mga empresa. (Tingnan ang artikulo 
hinggil sa disempleyo.) 


Depisit sa badyet 

Tinatayang lalagpas ang depisit sa badyet ng 
gubyerno mula sa orihinal na target na P145 bilyon 
para sa taong 2001. Noong Setyembre, lumagpas 
na ito sa P1.95 bilyon. Noong taong 2000, umabot 
ito sa P134.2 bilyon. Dahil dito, binawasan 
na ng gubyerno nang 3.5% ang gastos nito 
noong ikatlong kwarto na lalong magpapabagal sa 
ekonomya. 


Utang 

Dahil wala nang ibang alam na masulingan ang 
gubyerno kundi ibayong pangungutang, lumaki 
nang P286 bilyon ang utang nito sa unang siyam 
na buwan ng taon, 14% na mas mataas kumpara sa 
halaga nitong P2.035 trilyon noong 2000. 


LUMULUBHANG KRISIS SA EKONOMYA 


Ang salamangka 
sa datos ng disempleyo 


| pinagmamalaki ng gubyerno na mula Oktubre 2000 hanggang Oktubre (/ 


Dahil dito, lumiit diumano ngayon ang tantos ng walang ttabaho 


mula 10.1% tungong 9.8% . 

Mahalagang palalimin ang pag- 
susuri sa mga datos sa likod ng mga 
estadistikang ito upang mapaghi- 
walay ang mistulang paghusay ng 
kalagayan sa empleyo at ang kato- 
tohanan ng lumalalang kawalan ng 
makabuluhang empleyo sa bansa. 

Unang-una, mahigit 80% ng 
sinasabing may bagong empleyo ay 
nasa sektor ng agrikultura (900,000) 
at serbisyo (1.2 milyon). Mga 
237,000 lamang ang nasa sektor 
ng industriya. Sa kabuuan ng em- 
pleyo, bumaba nang mula 16% 
tungong 15.6% ang bahagi ng 
industriya. Katunayan, aabot sa 
111,080 manggagawa mula sa 
pribadong sektor ang tinanggal 
sa trabaho mula Enero hanggang 
Oktubre 2001---mahigit kalahati 
nito (50.9%) ay permanente, saman- 
talang 49.1% naman ang inilagay 
sa job rotation o pagbabawas ng 
oras ng trabaho. 

Ang higit na paglaki ng “em- 
pleyo” sa larangan ng agrikultura at 
serbisyo habang lumiliit naman ang 
empleyo sa industriya ay nagdidiin 
sa atrasadong agraryong katangian 
ng ekonomya at sa kawalan ng 
matatag na sektor industriyal sa 
bansa. Isa itong kabalintunaan, 
kung tutuusin, dahil habang walang 
tunay na industriya sa bansa, hindi 


rin maaaring maitaas ang kaka- 
yahan ng sektor ng agrikultura 
at serbisyo na lumikha ng 
tunay na empleyo. 

Sa 2.3 milyong umanong 
may bagong hanapbuhay, 739,000 
ay mga unpaid family worker (mga 
narehistrong nagtatrabaho para sa 
pamilya nang walang sweldo) at 
1.2 milyon ay mga own-account 
worker (mga nag-eempleyo sa sarili 
na sa kalakha'y mga walang regular 
na empleyo)! 

Mula sa mismong estadistika 
ng gubyerno, lumalabas din na 
ang sinasabing dalawang milyong 
netong pagdami ng empleyo ay ang 
maramihang pagpalit sa mga pana- 
panahong manggagawa sa mga 
dating buong-panahong mangga- 
gawa dulot ng “pleksibilidad ng 
paggawa”, “kaswalisasyon”, “labor 
only contracting” at iba pang anti- 
manggagawang iskema ng mga 
kapitalista at ng gubyerno. May 
2.8 milyong bagong mga kaswal, 
kontraktwal, aprentis at iba pang 
partaym na manggagawa, habang 
757,000 buong-panahong mangga- 
gawa naman ang tinanggal sa 
trabaho. Lumiliit ang bilang ng mga 
manggagawa habang mabilis na 
lumalaki ang bilang ng mga mala- 
manggagawa. Kung tutuusin, ang 


E> 


N NAT 

N N kalakhan ng 
/VA nalilikhang 
N| “empleyo” ay 
A.) pawang di ista- 
° ble, di maka- 
buluhan at karani- 
wang sumasabit lamang sa laylayan 
ng ekonomya. Sa bilang na 10.9 
milyon, ang mga partaym na mang- 
gagawa—na kung tutuusi'y mga 
malamanggagawa--ay bumubuo 
ngayon nang mahigit 37% ng kabu- 
uang empleyo sa bansa. 

Pinatatampok ng mga ito ang 
sa kalakha'y di industriyal, di 
makabuluhan at pansamantalang 
katangian ng empleyong nililikha 
ng malakolonyal at malapyudal 
na ekonomya ng Pilipinas. Isa 
itong saligang palatandaan ng nag- 
papatuloy at lalong lumalalang 
atrasadong kalagayan ng ekonomya 
ng Pilipinas. 

Ang nagpapatuloy na lugmok 
na katayuan ng ekonomya, kawalan 
ng pambansang industriya at bagsak 
ng produksyon ay magdudulot ng 
walang iba kundi patuloy at ibayong 
pagbagsak ng makabuluhang em- 
pleyo sa bansa. 

LUMULUBHANG KRISIS SA EKONOMYA 


Resesyon sa US, Japan at Germany 


Krisis sa mga sentro 
ng kapitalismo 


a kauna-unahang pagkakataon mula noong dekada 1970, ang 

tatlong sentro ng kapitalismo ay sabay-sabay na lumubog sa 

resesyon. Sunud-sunod na nag-anunsyo noong katapusan ng 
Nobyembre at simula ng Disyembre ang mga gubyerno at upisyal ng 
US, Germany at Japan na tumigil o lumiit ang produksyon ng kani- 
kanilang mga ekonomya sa nakaraang anim na buwan. Kasabay nito, 
iniulat ng Organization for Economic Cooperation and Development 
(OECD) na ang 30 pinakamalalaking ekonomya sa mundo ay lumiit 
sa nakaraang anim na buwan--sa kauna-unahang pagkakataon sa 
nakaraang 20 taon. Bago ito, sabay-sabay na dumausdos sa malalim 
na krisis sa ekonomya ang maraming bansa sa Ikatlong Daigdig 


matapos pumutok ang krisis pampinansya noong 1997. 


Ang resesyong ito, na umabot 
na sa US, ang mismong sentro 
ng pandaigdigang kapitalismo, ay 
bunsod ng krisis ng sobrang pro- 
duksyon, laluna sa elektroniks at 
telekomunikasyon. Pinalulubha ng 
resesyong ito ang krisis sa mga 
malakolonya, kabilang ang Pilipi- 
nas, na sa kalakha'y nakaasa pangu- 
nahin sa US at Japan bilang mga 
pamilihan ng mga industriyang 
nakatuon sa eksport. 

Ang ekonomya ng US ay bumu- 
buo ng sangkapat (1/4) ng kabuuang 
pandaigdigang produksyon. Dito'y 
umabot na sa 5.7% ang tantos ng 
disempleyo, ang pinakamalaki sa 
nakaraang anim na taon. Mahigit 
7.7 milyong manggagawang Ameri- 
kano ang walang hanapbuhay kabi- 
lang ang 732,000 tinanggal sa 
trabaho nitong nakaraang mga 
buwan. Nananatiling malaki ang 
imbentaryo ng di mabentang kala- 


kal. Isinagad na sa 1.75% ang 
interes sa pautang (ang pinaka- 
mababa sa nakaraang 40 taon) 
mula 6.5% sa simula ng 2001, 
sa hangaring mag-udyok ng pro- 
duksyon at pagkonsumo. 

Mahigit nang isang dekadang 
hindi umuusad ang ekonomya ng 
Japan. Pumasok muli ito sa resesyon 
matapos magrehistro ng 2.2% na 
pag-atras ang ekonomya nito noong 
Setyembre 2001. Ito ang ikalawang 
resesyon mula noong 1998 at 
inaasahang tatagal ito hanggang 
Marso 2003. Umabot na sa 5% ang 
tantos ng disempleyo. Ibig sabihin, 
3.3 milyong manggagawa ang 
walang hanapbuhay. Pinakamataas 
na ito mula noong katapusan ng 
Ikalawang Digmaang Pandaigdig. 
Inaasahang aabot pa sa 5.7% ang 
tantos ng disempleyo sa katapusan 
ng 2002. Tanda ng krisis ng sobrang 
produksyon, bumagsak nang 57.9% 
ang taunang sarplas sa kalakalan 
ng Japan noong Hulyo. Nasa pina- 
kamababang antas mula 1984 ang 
pangunahing stock market (Nikkei) 
sa Japan. 

Kasabay nito, iniulat nitong 
simula ng Disyembre na umabot na 
sa 9.2% ang tantos ng disempleyo sa 
Germany. Sa kabuuan, 3.289 milyon 
ang walang hanapbuhay, kabilang 
ang 45,000 manggagawang nawalan 
ng hanapbuhay noon lamang buwan 
ng Nobyembre. Siyam na buwan 
nang tuluy-tuloy na lumalaki ang 
bilang ng walang hanapbuhay. 
Lumiit nang 0.1% ang produksyon 
sa Germany nitong Hulyo-Set- 
yembre 2001 at inaasahang lalo pa 
itong babagsak sa huling kwarto ng 
taon. 

Nakapamamayagpag pa rin 
si Danding sa ilalim ng rehimeng 


Macapagal-Arroyo 


alang tigil na nagmamaniobra at patuloy na namamayagpag 
si Eduardo “Danding” Cojuangco Jr., pinakamakapangyari- 


hang kroni ni Marcos at padrino ni Estrada. Binubuo 
sa pagitan ng gubyernong Macapagal-Arroyo at ng kampong 
Cojuangco ang mga aregluhang nagtitiyak sa patuloy na paghawak 
nina Cojuangco sa pondong coco levy (buwis sa niyog), kontrol niya 
sa San Miguel Corporation at suporta ng gubyerno sa malawakan 
niyang pangangamkam sa daan-daang libong ektarya ng lupain 


mula sa Isabela hanggang Negros at Mindanao. 


Tulad ng dati, minamantine 
at pinalalawak ni Cojuangco ang 
kanyang imperyong pang-ekonom- 
ya sa pamamagitan ng pakikipag- 
sabwatan sa sinumang nakaluklok 
na rehimen, mga tusong maniobra, 
burukratikong katiwalian at pasis- 
tang karahasan. Sa desperasyon 
namang makabig ang suportang 
pampinansya at pampulitika ni 
Cojuangco para sa eleksyong 2004, 
walang kahihiyang nakikipagkut- 
saba ang rehimen sa kanya. 

Lihim na kasunduang maka- 
Cojuangco. Noong (Oktubre 28, 
lihim na nakipag-areglo ang rehi- 
meng Macapagal-Arroyo sa kampo 
ni Cojuangco para magpakana ng 
kasunduang kunwa'y nagtutugma 
sa interes ng magkabilang panig 
kaugnay ng pag-aari sa pondong 
coco levy. Umabot na sa P130 
bilyon ang kabuuang halaga ng 
pondong ito. Patuloy na sinasarili at 
sinasamantala ito nina Cojuangco. 

Gustong bawiin ng mga magsasaka 
sa niyugan ang kabuuan nito, dahil 
naipon ito sa pamamagitan ng 
buwis na binayaran nila mula 1973 


hanggang 1982. Nilayon ng rehi- 


men na gawing f 
upisyal ang lihim 
na aregluhan sa 


isang bagong Executive 
Order. 

Sa lihim na aregluhan, 
ang P50 bilyong bahagi ng f 
pondong coco levy (27% A 
ng sapi ng SMC) ay ibe- k 
benta at gagawing trust sA 
fund (pondong naka- f3 


seguro sa bangko) / pt 


para umano sa M 7 

rehabilitasyon | i id 
ng agrikultura ng 
niyog. Ang ma- Ve!!! 
mamahala sa na- Xx. 
turang trust fund NG 
ay ang Philippine 


Coconut Producers Federation 
(COCOFED), sa ngalan umano ng 
mga magsasaka. Ang COCOFED 
ay hindi organisasyon ng mga mag 
sasaka kundi ng malalaking pangi 
noong maylupa at burges kum- 
prador na may negosyo sa niyog. 
Pinamumunuan ito ni Maria Clara 
Lobregat, ang pangunahing kasa 
pakat ni Cojuangco sa aregluhan. 
Sa gayon, mananatili sa kamay nina 
Cojuangco ang pagmamaniobra sa 
gamit at pakinabang ng pondong 
ito. 

Sumingaw ang baho ng ka- 
sunduan at umani 
ito ng malakas na 
pp “ / pagtutol mula sa 
mga organisasyon ng 
mga magsasaka, mga 
organisa- 
syong masa at mamamayan. 
Maging ang Presidential 
| Commission on Good Gov- 
ernment ay naggiit na ang 
an pondong coco levy ay 
iN, hindi pribado kundi 
a Yh pampublikong pon- 
| do. Kaakibat ng ba- 
gong kasunduan, 
ibinulgar ng Peo- 
ple’s Consultative 
Assembly (dating ka- 
alyado ni Macapagal- 
Arroyo sa EDSA 2) 

na magbibigay si Cojuangco ng 
malaking kabayaran para magamit 
ni Macapagal-Arroyo sa halalan 
sa taong 2004 at iba pang balak. 
Sa pag-ulan ng higit na batikos, 
napilitan si Macapagal-Arroyo na 
isaisantabi ang aregluhan. 
Pondong pampubliko. Tuluyan 
nang nawalan ng ligal na batayan 
ang lihim na aregluhan nina 
Macapagal-Arroyo at Cojuangco 
nang ideklara ng Korte Suprema 
nitong Disyembre 14 na pampub- 
liko ang pondong coco levy. Kaa- 
kibat nito, lahat ng pinuhunanan 
mula rito ay hahawakan na ng 
gubyerno, kabilang ang UCPB at 


Kasunduang SMC-Kirin 


Maniobra para konsolidahin 


ang kontrol 

ang sekwestradong 27% sapi ng 
SMC. Sa gayon, maibabalik sa 
gubyerno ang ganap na pag-aari 
at kontrol sa UCPB at ang limang 
pwesto sa SMC na kinakatawan pa 
rin ng mga tauhan ni Estrada. 
Subalit hindi pa rin mapakiki- 
nabangan ng mga magniniyog ang 
mga ito. Hindi sila bibigyan ng 
direktang kontrol at boses sa gamit 
ng pondo. Sa halip, mapapailalim 
lamang ang mga ito sa kontrol 
ng malalaking burukrata at mga 
burges kumprador sa gubyerno na 
malalapit sa rehimen. Gagamitin 
lamang ang pondong ito para sa 
ibayong burukratikong korapsyon 


ni Danding sa SMC 


Miguel Corporation (SMC) sa pinakabagong pakikipagkasundo 


Phi na makapangingibabaw si Danding Cojuangco sa San 


nito sa Kirin Brewery, isang monopolyong korporasyong 
Hapones. Ibinenta ni Cojuangco sa Kirin ang 443 milyong bagong 
sapi na nagkakahalaga ng $540 milyon (P27.88 bilyon) o 15% ng 
kumpanya. Maniobra ito ni Cojuangco para patuloy at mas matatag 
niyang makontrol ang SMC. Matapos ang sandaling alingasngas, 
buung-buong sinuportahan ito ng rehimeng Macapagal-Arroyo. 


Ang paglalabas ng mga bagong 
sapi ng SMC ay magpaparami 
ng kabuuang sapi kaya liliit ang 
porsyentong hawak ng mga kasa- 
lukuyang may-ari ng mga sapi 
rito. Dulot nito, lalabnaw ang 

angking bahagi ng gubyerno at 
hihina ang pusisyon nito sa lupon 
ng mga direktor ng kumpanya. Ang 
porsyento ng mga sekwestradong 
sapi na hawak ng gubyerno ay 
liliit mula 27% patungong 24%. 


at sa mga bogus at anti-magsa- 
sakang proyektong nagpapanggap 
na nagbibigay-tulong sa mga mag- 
niniyog. 

SMC, kay Danding pa rin. Dahil 
idineklara nang pampubliko ang 
pondong coco levy, umano’y ang 
mananatili na lamang na mako- 
kontrol ni Cojuangco sa SMC ay 
ang inaangkin niyang 20% sapi na 
katunaya'y nakaw na yaman din. 
Kaya ilang oras bago ang dek- 
larasyon ng Korte Suprema, nag- 
maniobra na si Cojuangco upang 
matiyak ang kanyang kontrol sa 
SMC. (Tingnan ang kaugnay na 
artikulo) Œ 


Ang 11% pang sapi ng gubyerno 
sa pangalan ng SSS at GSIS ay 
magiging 9.6%. Kaya ang kabuuang 
bloke ng mga saping hawak ng 
gubyerno ay magiging 33.6% na 
lamang mula sa dating 38%. 

Ang tuwirang hawak ni Co- 
Jjuangco sa SMC ay liliit din mula 
20% tungong 17.4%. Pero sa ilalim 
ng kasunduan, obligadong sang- 
ayunan ng Kirin ang lahat ng 
boto ni Cojuangco sa lupon kaya 
magkakaroon ng 37.4% minimum 
na solidong kontrol si Cojuangco sa 
kumpanya, mas malaki na kaysa sa 

gubyerno. May 30% pang blokeng 
kinakatawan at sa gayo'y nasa kon- 
trol ng maneydsment ng SMC. 
Binubuo ito ng pondo para sa 
pagreretiro ng mga manidyer at 
empleyado ng SMC at ng maliliit 
na nagmamay-ari ng mga sapi sa 
SMC. Sa pagdagdag pa nito sa 
solidong blokeng Cojuangco-Kirin, 
makokontrol nila ang 67.4% ng 
mga sapi ng SMC at boto sa lupon 
ng mga direktor nito. 

Dahil ang malalaking blokeng 
ito ay may kaukulang bilang ng 
pwesto sa 15-kataong lupon ng 
mga direktor sa SMC, susi sa 
mahigpit na labanan para sa kontrol 
ng SMC ang bilangan ng boto 
sa lupon. Bunga ng pagbenta sa 
Kirin ng 15% sapi sa kumpanya, 


makakapagpwesto ang Kirin ng 
dalawang kinatawan sa lupon nito. 
Sa ilalim ng kasunduan sa naturang 
bilihan, sa loob ng limang taon 
ang dalawang kinatawan ng Kirin 
at ang kasalukuyang tatlong 
kinatawan ni Cojuangco ay obli- 
gadong bumoto nang magkasanib. 
Gayundin, obligado ang Kirin na 
unang ialok kay Cojuangco ang 
mga saping hawak nito sakaling 
magdesisyon itong ibenta ang 
bahagi nito sa kumpanya. Ang 
retirement fund at iba't ibang 
maliliit na mga stockholder sa 
SMC ay may tatlong botong proxy 
(kinatawan) na hawak ng tatlong 
kinatawan ng maneydsment sa lu- 
pon kayat hawak din ni Cojuangco. 
Sa minimum kung gayon, may 


Pinakamalaki sa kasaysayan ng papet na republika 


Danding, nangangamkam y 
ng lupa sa Isabela 


abang umaalingawngaw sa buong bansa ang isyu 
ng paninibasib ng burges-kumprador at kroni nina 


Marcos at Estrada na si Eduardo “Danding” 
Cojuangco Jr. sa usapin ng coco levy (buwis sa niyog) 
at mga maniobra para sa patuloy na pagkontrol sa 
San Miguel Corporation (SMC), tumatampok naman 
sa Hilagang Luzon, Negros at Mindanao ang agresibo 
at malawakang pangangamkam ni Cojuangco sa lupa ng 


mga magsasaka. 

Nagaganap ngayon sa hilaga- 
kanlurang Isabela ang pinakama- 
laking kaso ng pangangamkam 
at sapilitang pagpapalit-gamit ng 
lupa sa kasaysayan ng papet na 

republika. Ayon sa ulat 
koresponsal mula sa Lara- 
ngang Filomena Asuncion 
ng Bagong Hukbong Bayan 
sa Isabela, sumasaklaw ito sa 


kontrol si Cojuangco sa walong 
boto sa lupon. Lamang ito nang 
isa sa pitong boto ng bloke ng 
gubyerno, kahit pa man ang limang 
maka-Cojuangco na kinatawan 
nitong hinirang pa ng pinatalsik na 
presidente Estrada ay mapalitan na 
ng mga kinatawan ng PCGG. 

Sa halip na tutulan ang mani- 
obrang ito ni Cojuangco, pinuri 
pa ito ni Macapagal-Arroyo bilang 
“unang mayor na direktang dayu- 
hang pamumuhunan” sa bansa 
nitong taon. Inianunsyo pa ni Maca- 
pagal- Arroyo na hindi nito nais na 
palitan si Cojuangco sa pamumuno 
ng SMC. Dahil dito, nagiging pala- 
bas na lamang ang anupamang 
hakbangin ng gubyerno na hawakan 
ang SMC. 

150,000 ektaryang 
lupain sa mga bayan 
ng Mallig, Quezon, 
Delfin Albano, Sto. 
Tomas, Sta. Maria, 
Quirino at iba pang 
karatig na bayan. 
Ipinapatupad ito ni 
Cojuangco sa pama- 
magitan ng SMC na 
kasalukuyang nasa 
kontrol at pamama- 
hala niya. 
Ibinubunsod ng 
malawakang panga- 
ngamkam ni Cojuang- 
co ng lupa ang pagla- 
ban ng libu-libong ma- 
mamayan sa kapata- 
gan ng hilagang-kan- 
lurang Isabela. Bunga 
nito, mabilis na luma- 
lawak ang mga lihim na organisa- 
syong masa, gayundin ang mga 
hayag na organisasyon ng mga 
magsasaka, kababaihan, kabataan, 
mga propesyunal at multisektoral 
na mga pormasyon. Sumusulong 
ngayon ang iba't ibang anyo ng 
paglaban sa iskema ni Danding-- 
armado at di-armado, ligal at iligal. 
Gayon na lamang ang pagtutol 
ng mga setler-magsasaka sa lugar 
dahil ang mga lupaing sinasaka nila 
ay sinasaklaw na ng dambuhalang 
plantasyon ng kamoteng kahoy ng 
SMC sa tinaguriang Mallig Plains. 
Sa iskema ng SMC, ipasasaisantabi 
sa mga magsasaka sa kapatagan 
ng Mallig ang pagtatanim ng mga 
dati nilang produkto upang maging 
mga contract growers ng kamoteng 
kahoy para sa SMC. Magiging 
malaking usurero-panginoong may- 

e STA. MARIA 
e STO. TOMAS 


e QUEZON 
@ DELFIN ALBANO 


e MALLIG 


@ QUIRINO © ILAGAN 


ISABELA 


@ CAUAYAN 


@ SANTIAGO CITY 


@ JONES 


AURORA 


lupa ang SMC dahil pauutangin nito 
ng abono, pestisidyo at iba pang 
farm inputs (pangangailangan sa 
pagsasaka) ang mga magsasakang 
kokontratahin nitong magtanim ng 
kamoteng kahoy. Ang aanihing 
kamoteng kahoy ay gagawing arina 
sa pabrikang itatayo naman sa 
bayan ng Quezon. Balak din ng 
SMC na magtayo ng pagawaan ng 
feeds sa lugar. Obligadong ibenta 
ng mga magsasaka ang kanilang 
ani sa SMC, sa presyong itinakda 
nito. Ang SMC ang magpoproseso 
nito para maging arina at pakain sa 
hayop. 

Kakutsaba ng SMC sa proyek- 
tong ito si Faustino Dy Jr., kongres- 
man ng ikalawang distrito ng Isa- 
bela, at ang Department of Agra- 
rian Reform (DAR). Lubos na 
sinusuportahan ng lokal na reak- 


syunaryong gubyerno 
ang proyekto sa pama- 
magitan ng pagtatayo 
ng kaukulang impras- 
truktura para rito. 

Upang makapan- 
linlang at mapadulas 
ang pag-angkin ng 
SMC sa lupa ng mga 
magsasaka, nagtayo 
ito ng bogus na koo- 
peratiba, ang Valley 
Planters Development 
Corp. (VPDC) at ipi- 
naloob dito ang mga 
magsasakang kinon- 
tratang magtanim ng 
kamoteng kahoy. Ang 
VPDC ang siya nga- 
yong kinikilala ng 
DAR na benepisyaryo 
ng “repormang ag- 
raryo” sa lupang saklaw ng pro- 
yekto. Dahil dito, magigipit at 
magugutom kung hindi man taha- 
sang mapapalayas ang sinumang 
hindi pumayag sa iskema ni 
Cojuangco. Aabot sa 100,000 
setler-magsasaka na malaon nang 
nagbubungkal ng lupa rito, ang 
mabibiktima ng proyektong ito. 

Mula nang simulan ng SMC ang 
proyekto noong isang taon, umabot 
na sa 29,000 ektarya ang nakamkam 
nito. Hindi pa kabilang dito ang 
humigit-kumulang 3,000 ektarya 
sa Barangay Santiago, Quirino na 
ipinabuldoser na ng SMC para 
gawing nursery (punlaan) ng kamo- 
teng kahoy. 

Nakatalaga na rin ngayon ang 
isang kumpanya ng 45” IB para 
bantayan ang pagpapatupad ng pro- 
yekto. 


PALANAN 
e 

Rebolusyong agraryo, 
umaani ng tagumpay 


sa Isabela 


PATULOY NA UMAANI NG TAGUMPAY ANG KAMPANYA SA REBOLUSYONG 
agraryo sa iba't ibang larangang gerilya sa Isabela. 


SA LARANGANG REYNALDO PIÑON 
sa hilagang-silangang Isabela, tina- 
tayang 6,000 pamilya sa 40 baryo ng 
dalawang bayan ang nakinabang sa 
iba't ibang porma ng pakikibakang 
antipyudal: 

Naitaas ang presyo ng bawat 
kilo ng mais nang hanggang 60% 
(mula P4.50-5.00 tungong P7.20). 

Nadagdagan ng P10 hanggang 
P20 ang presyo ng bawat isang 
daang pirasong saging at napatigil 
ang pandaraya sa pagbibilang. 

Matagumpay na naibaba 
nang 50% ang interes sa 
pautang (mula 30-40% tu- 
ngong 15-20% bawat ani- 
han). 

Matagumpay ding 
nahadlangan ng mga 
magsasaka ang mapan- 
linlang na reforestation 
project ng DENR sa 
isang kulumpon ng pi- 
tong baryo sa isang ba- 
yan, na magpapaalis sa 
1,000 pamilya sa kani- 
lang mga sakahan. 

Sa isa pang sityo 
sa parehong bayan, 
napigilan ng mga ma- 

tagal nang nagsasaka sa lugar ang 
pagpapasarbey, pagpaparsela at 
pagpapatitulo ng mga lupa ng isang 
panginoong maylupa para ipama- 
hagi sa kanyang mga anak. 

Sa isang barangay sa San 
Mariano, tumaas ang kita ng mga 
manggagawang bukid na naglilinis 
ng sakahan dahil ibinabatay na ang 
bayad sa dami ng iras o hilera ng 
tanim na nalilinisan sa halip na 
arawan. 


Naibaba ang upa sa corn sheller 
(makinang naghihiwalay ng butil 
ng mais mula sa busil) nang P2 
bawat sako (mula P10/sako tungong 
P8/sako). 

Sinisikap ding bakahin ng mga 
magsasaka ang mapagsamantalang 
paraan ng pagpepresyo sa mais at 
palay, kung saan ibinabawas ang 
20-50 sentimo bawat kilo dahil 
sa resiko o inaasahang bawas sa 
timbang kapag natuyo na ang butil. 


SA LARANGANG BENITO TESORIO SA 
timog Isabela, organisadong nila- 
labanan ng mga magsasaka sa 
isang baryo ang sabwatan ng kapi- 
tan ng kanilang barangay at ng 
mangangapital na panginoong 
maylupa na agawin ang kanilang 
mga sakahan upang tamnan ng 
Gmelina. 


SA LARANGANG FILOMENA ASUNCION 
sa hilagang-kanlurang Isabela, ma- 
tagumpay na naisulong sa isang 
kulumpon ng mga baryo ang pag- 
papataas nang 16.7% sa pak- 
yawang sahod ng mga nagta- 
tanim ng palay. Naitaas din 
ang bayad sa pag-sikka o 
pagbubunot ng punla, mula 
20 sentimos tungong 25 
sentimos bawat kirkir o 
bungkos ng punla. Isang 
daang pamilya ang 
kagyat na nakinabang 
dito. 

Sa parehong ku- 
lumpon ng mga bar- 
yo, naibaba ang upa 
sa thresher mula 

P10.00 tungong P7.00 
bawat sako ng palay. 

Ka Haren at Ka Baste 


Rebolusyonaryong 
kagitingan sa harap 
ng kaaway 


HAPON NG OKTUBRE 9, 2001 NANG MAKAENGKWENTRO NG MGA TROPA 
ng 50? IB ang isang yunit ng Alfredo Cesar Command ng BHB 
sa Ilocos Sur na nakadeploy sa San Gaspar, Salcedo. Sa naganap 
na labanan, nasawi ang dalawang kasama at nasugatan ang isang 


pasistang tropa ng kaaway. 


Si Ka Baste (Victorino “Bong” 
Madarang) ang namumuno sa yunit. 
Siya ang unang nakakuha ng ini- 
syatibang magpaputok at naka- 
tama sa isang pwersa ng kaaway. 
Pagkatapos bumagsak ang natama- 
ang sundalo, sumunod ang sagot ng 
masinsing putok mula sa kaaway. 
Ikinumand ni Ka Baste sa yunit na 
umatras. Habang nagmamaniobra 
ang mga kasama para umatras, 
magiting na humarap at nakipag- 
palitan ng putok si Ka Baste sa 
umaatakeng kaaway sa layuning 
bulabugin ang disposisyon at i-pin 
down sila. Sa palitan ng putok, 
natamaan sa dibdib si Ka Baste. 
Sa kanyang huling lakas at hininga, 
nagawa pa rin niyang ibilin sa mga 
kasama na kunin ang kanyang baril 
at mga gamit at igiit sa kanila na 
“ipagpatuloy ninyo ang laban.” 

Samantala, si Ka Haren (Glory 
Bangtuan), ay sumunod kay Ka 
Baste upang sumuporta sa pag-pin 
down sa kaaway. Sa palitan ng putok 
ay nadaplisan siya sa sentido. 

Si Ka Haren ay t Ha 


buhay pa nang makuha M 
ng kaaway. Tinangka Na. 
ng ilang tagabaryo na 
lapatan siya ng first 
aid subalit pinigilan sila 
ng mga sundalo. Sa halip, 
sinadya ng mga berdugong 
kaaway na maubusan ng 
dugo si Ka Haren at 
mahirapan sa magda- 
mag. Huli na nang 
dalhin siya sa ospital 
kinabukasan. Ayon sa isang 
doktor na tumingin kay Ka f 
Haren, hindi sana siya Gye 
namatay kung agad j 
siyang nabigyan ng ( 
karampatang 
syong medikal. 

Nang kapanayamin ng midya, 
lantarang kasinungalingan ang sina- 
bi ng militar na hindi nila kinayang 
dalhin agad sa ospital si Ka Haren 
dahil nadala naman agad sa paga- 
mutan ang sundalong nasugatan sa 
labanan. 


aten- 


Ang bangkay naman si Ka 
Baste ay walang kahabag-habag na 
tinadtad ng bala. Dalawang tama 
sa dibdib ang kanyang ikinamatay, 
subalit nang makuha ng kanyang 
mga kamag-anak ang bangkay niya, 
mula ulo hanggang paa ay tagos- 
tagusan ito ng mga sugat. 

Mariing kinundena ng Alfredo 
Cesar Command ang sadyang pag- 
kakait ng serbisyo medikal sa hors 
de combat na si Ka Haren at 
ang ginawang paglapastangan sa 
bangkay ni Ka Baste. Ang mga ito 
ay walang pakundangang paglabag 
sa mga internasyunal na alituntunin 
sa digma, ang Protocol I at II ng 
Geneva Conventions. Paglabag din 

ito sa Comprehensive Agree- 
4 ment on Respect for Human 
Rights and International 


Humanitarian Law 
(CARHRIHL). Mali- 
' naw na isinasaad sa mga 


kasunduang ito na ang mga 
magkatunggaling pwersa ay 
) obligadong magkaloob ng 
Z karampatang atensyong me- 
:] dikal sa mga nadarakip o 
.J'] nasusugatan sa labanan na 
wala nang kakayahang luma- 


babawal ang pagtortyur at 
Gai at ang pagla- 
pastangan sa mga bangkay. 
Nagbigay-pugay ang 
ga. Alfredo Cesar Command 
S» sa kagitingan at ka- 
tapangang ipinamalas 
nina Ka Baste at Ka 
Haren, na hinirang nilang mga 
tunay na bayani ng rebolusyon. 
Ibayong kumikinang ang kanilang 
kagitingan sa harap ng pag-aasal- 
hayop ng reaksyunaryo at kina- 
mumuhiang AFP. 

Paglilinaw hinggil sa kalagayan 
ng mga bihag ng digma sa Dulong 


Timog Mindanao 


TINIYAK NG VALENTIN PALAMINE COMMAND (VPC) NG BHB-Du- 
long Timog Mindanao na mahusay ang kalagayan ng mga 
bihag ng digmang sina Sgt. Jeremias Rosete Jr., Pepito 
Simbulan, Wilfredo Maldecir at Herminia Sorongon 
Maldecir. Ang mga ito ay inaresto noong Setyembre 
4 sa Barangay Lam-alis, Columbio, Sultan Kudarat 
sa aktong pang-eespiya laban sa rebolusyonaryong 


kilusan. 


Ayon kay Ka Dencio Madrigal, 
kumander ng VPC, ang apat na 
bihag ay may hinaharap na kasong 
paglabag sa mga pandaigdigang 
alituntunin ng digma. 

Tinitiyak ng VPC na ang pro- 
seso ng paglilitis sa mga bihag ay 
naaayon sa mga ligal at hudisyal 
na sistema't proseso ng Demo- 
kratikong Gubyernong Bayan at 
mga probisyon ng Comprehensive 
Agreement on Respect for Human 
Rights and International Humani- 
tarian Law (CARHRIHL). Tinata- 
masa nila ang makataong pagtrato 


at dumadaan 
sa karam- 
patang 
proseso 
ng pagli- 
litis. Pinagsisika- 
pan din ng mga kasama 

na bigyang-atensyon ang 
mga partikular na pangangalila- 
ngang medikal ni Sgt. Rosete. 

Sa kasalukuyan, pinaghahan- 
daan na ng NDFP negotiating 
panel ang pagpapalaya sa apat na 
bihag matapos makatanggap ng 
kahilingan para rito mula sa GRP 


e. o apt, 
Wg, NG Wg," 
Papa, aog, a 


Tinitiyak ng VPC na ang proseso ng paglilitis 

sa mga bihag ay naaayon sa mga ligal at 
hudisyal na sistema't proseso ng Demokratikong 
Gubyernong Bayan at mga probisyon ng 
(CARHRIHL). Tinatamasa nila ang makataong 
pagtrato at dumadaan sa karampatang proseso 
ng paglilitis. 

noong Nob- 
yembre. 

Inilantad rin 
ng VPC ang pag- 

igting ng mga ope- 
rasyong militar ng 
AFP sa Dulong Timog Mindanao, 
laluna sa walong bayang sakop 
ng Western Mining Corporation 
na kinikilusan din ng rebolusyo- 
naryong pwersa. Dahil dito, dala- 
wang beses nang napaengkwentro 
ang pwersang nangangalaga sa mga 
bihag. Iginiit ni Ka Madrigal ang 
pagpapatigil ng mga ito upang di 
malagay sa peligro ang buhay ng 
mga bihag ng digma at iwasang 
maulit ang sinapit ng dating bihag 
ng digma na si P/CI Abelardo 
Martin noong Marso 8 sa Timog 
Katagalugan. 

PANANALANTA NG PASISTANG ESTADO (O 


ka 


(sj 


Labing-isang buwang kalbaryo 
ng militarisasyon sa kanayunan 


sa karapatang-tao sa kulang isang taong pagkakapwesto sa 

Malakanyang. Ayon sa Karapatan, umaabot na ito sa 544 
kaso ng paglabag. Kabilang dito ang 137 kaso ng arbitraryong pang- 
aaresto at detensyon, 38 kataong namatay sa 9 kaso ng masaker, 
39 kataong sinalbeyds at 77 kaso ng pagtotortyur. Dulot ito ng 
walang habas na pananalasa ng mga elemento ng AFP at PNP sa 
mga mamamayan sa pagpapatupad ng Oplan Makabayan/Qplan 


M alala ang rekord ng rehimeng Macapagal-Arroyo sa paglabag 


Balangai. 


Ang Basilan at Southern Taga- 
log, partikular ang isla ng Mindoro 
ang dumanas ng malalaking konsen- 
trasyon ng operasyong 
militar at pinakamatinding 
pananalanta ng pasismo ng 
estado nitong taon. Nagdulot 
ang mga ito ng kabi-kabilang 
pagpapahirap sa mga sibil- 
yang napagbibintangan at nada- 
damay sa mga abuso ng mga nana- 
nalantang pwersang militar. 

Ang sumusunod ay ilan lamang 
sa mga pinakahuling paglabag ng 
rehimeng Macapagal-Arroyo sa 
karapatang-tao: 

DISYEMBRE 15. Sinampahan ng 
gawa-gawang kaso sina Felix Rob- 
regado, Gerard Mendoza at Iner 
Bulusan kaakibat ng pagkapatay 
kay dating Cagayan Rep. Rodolfo 
Aguinaldo. Arbitraryong kinasuhan 
si Felix Robregado dahil nakuha 
daw ng mga pasista ang kanyang 
ID sa malapit sa pinangyarihan 
ng pagpaparusa kay Aguinaldo. 
Sa katunayan, ilang taon nang 

pinagbibintangan ng mga militar 
si Robregado sa maraming kaso. 
Samantala, dinukot sina Mendoza 
at Bulusan, mga inosenteng 
sibilyan, bilang mga suspek, 
sa kabila ng pag-ako noon 
pa man ng BHB na ito 
ang nagpataw ng parusang 
kamatayan kay Aguinaldo. 
DISYEMBRE 8. Sa Antipolo City, 
sinalbeyds ng Task Force Panther sa 
ilalim ni Col. Laureano Tolentino 
si Nicanor de los Santos, isang 
lider ng mga Dumagat. Si delos 
Santos, pangkalahatang kalihim ng 
Makabayang Samahan ng 
mga Katutubong Dumagat, 
ay pinalabas na kumander 
ng BHB na namatay sa 
pakikipaglaban sa naturang 
Task Force. Subalit ayon sa 
mga kasamahan niya, naghahanda 
silang magmartsa patungo sa 
Manila Hotel kung saan isasagawa 
ang “Economic Summit” na 
ipinatawag ni Macapagal-Arroyo 
nang sumalakay ang mga sundalo. 


Ang Task Force Tanggol Karapatan 
ay humihingi ng katarungan sa 
pagkamatay ni De los Santos. Ayon 
sa kanila, pinagbawalan din ng 
mga militar na sumama sa martsa 
ang walong bus na puno ng mga 
magsasaka. 

DISYEMBRE 7. Si Melchor delos 
Santos, 27, isang “rebel returnee”, 
ama niyang si Dominador, 49 at 
kapatid niyang si Falcon, 21 ay 
pinatay dahil pinagsuspetsahan ng 
militar na kasangkot sa panununog 
ng mga cell site noong Nobyembre 
sa Tarlac at pagkamatay ng dala- 
wang pulis. 

NOBYEMBRE. Umabot na sa humi- 
git-kumulang 12,522 pamilya o 
59,407 mamamayan ang sapilitang 
napalikas ng pagtugis ng mga tropa 
ng rehimen sa mga pwersa ng 
MNLF na nag-alsa sa Zamboanga. 


HULING LINGGO NG OKTUBRE HANG- 
GANG HULING LINGGO NG NOBYEMBRE. 


Isang buwang naghasik ng lagim 
ang mga tropa ng 38", 39" at 
49 IB ng Philippine Army 
sa mga barangay ng Bakung, 
Batang, Guangan, Caridad, 
Lampanag at Bituin, lahat 
sa Tulunan, North Cotabato. 
Sa kabila ng kasunduan sa pagitan 
ng militar at ng mga residente na 
gawing sona ng kapayapaan ang 
mga naturang barangay, naliligalig 
ang mamamayan dito dahil labas- 
masok ang mga sundalo sa katwi- 

rang pugad ito ng BHB. Sa kabila 
rin ng tahasang pakiusap ng mga 
residente na umalis na ang mga 
sundalo, patuloy pa rin ang 
mga ito sa panghihimasok 
sa barangay, at nangingikil 
pa ng donasyon sa mga @Y 
residente. Sinumang hindi ` 
makipagtulungan sa kanila'y 
inaakusahang komunista o taga- 
suporta ng BHB. 

NOBYEMBRE-DISYEMBRE. Nag- 
kampo ang may 500 sundalo ng 
36!" at 24? IB sa San Luis, Agusan 
del Sur upang protektahan ang pag- 
uumpisa ng 525 milyon IFMA na 
pinondohan ng Asian Development 
Bank. Sa rasong sila ay kasali sa 
Military-Barangay Social Develop- 
ment work, ang mga sundalo ay 
nangingikil ng pagkain at nakiki- 
alam sa takbo ng barangay. Lagi 
rin nilang hinihingi ang sensus ng 
barangay. 

Tinutulan ng mga upisyal ng 
barangay ang paggamit ng mga 
sundalo sa barangay center bilang 
kampo at nagpetisyon para paalisin 
sila sa lugar. 

Isang Cesar Mantindahan ng 
Balit ang sinabihan ng mga sun- 
dalo na kumbinsihin ang lahat ng 
residente ng barangay na sumuko 
sapagkat mga myembro umano 
sila ng BHB. Pinagbintangang mga 
komunista ang mga datung Banwa- 
on, mga tradisyunal na lider sa 
mga bayang sasakupin ng 110,000 
ektaryang proyektong IFMA. Ang 
mga militar ay walang respeto sa 
mga paniniwala ng mga katutubo 
at inakusahan din nila ang mga 

r y sa istasyon ng pulis noong 
AN 


madreng nakatira sa naturang lugar 
sa pagiging myembro ng BHB. 
KALAGITNAAN NG OKTUBRE. Mahi- 
git isang linggong niligalig ng 
mga sundalong kabilang sa 402" 


Brigade ang mamamayan ng 
p4 bayan ng San Luis, Agusan 


del Sur, habang tinutugis 
ang mga nangreyd na BHB 


“” Oktubre 8. Tinirahan nila 
ang mga bahay ng mga sibilyan. 
Hinalughog din nila ang dormitoryo 
ng mga batang mag-aaral sa Urios 
Extension School. 

OKTUBRE. Bunga ng pinakamala- 
king operasyong militar sa Isabela 
at iba pang bahagi ng Cagayan 
Valley mula pa noong 1995, tumindi 
ang mga paglabag sa karapatang- 
tao. Nagsimula ang pinagsanib na 
operasyon noong Oktubre 8 sa 
San Guillermo, Jones, Echague, 
San Agustin ng Isabela. Tinortyur 
ang walong magsasaka at hinaras 
ang labimpitong pamilya. 
Ninakaw ng mga nag-oope- 
rasyong pwersa ng 41“, 45T, 

54 48" IB ang mga alagang 
hayop ng masa at sinira ang 
mga pananim. 

OKTUBRE 31. Sinunog ng mga 
tropa ng 43” IB ang bahay ni Gng. 
Romy Lemos sa barangay Santiago, 
Quirino, Isabela. 

OKTUBRE 8. Minasaker ng mga 
elemento ng 54” IB mula sa Digdig, 
Carranglan, Nueva Ecija sina Jay-ar 
Albendia, Marvin Cusep, Leo Gal- 
lardo, Gertrude Curamen at Jose 
Martin — pawang mga mangingisda 
ng Sityo Tuli, Barangay Conversion, 
Pantabangan, Nueva Ecija. Napag- 
initan ng 54" IB ang mga ito 


nang madatnan sa ilog malapit sa 
pinangyarihan ng ambus na iki- 
namatay ng isang upisyal na si Capt. 
Rogelio Eligino at ikinasugat ng apat 
pang sundalo sa kanila mismong 
operasyon (tingnan ang AB Oktubre 
2001). Brutal na tinortyur ang lahat 
ng biktima na puro may tama ng 
bala sa harap. Dinukot ang mata, 
pinutol ang daliri, sinaksak ang leeg 
at may taga sa ulo si Curamen. Bali 
ang kamay at hita at may malaking 
taga sa leeg si Cusep. Si Martin 
ay may tama sa parehong mata, na 
nagwasak sa kanyang bungo. Hubad 
ang kanilang mga bangkay nang 
matagpuan ng mga kamag-anak. 

OKTUBRE 11. Pinugutan ng ulo si 
Budbud Osting, 65 taon na Mang- 
yan, ng mga CAFGU sa Mansalay, 
Mindoro Oriental. 

Sa ngayon, maraming pamilya 
ng mga Mangyan ang napilitang 
magsilikas sa mga lugar nila. May 
15 pamilya na napadpad sa Maynila 
na nagpapagamot ng mga 
sugat dulot ng pagkakabaril 
at pambubugbog sa kanila. 
Nanawagan sila kay Maca- 
pagal-Arroyo na alisin ang 
mga militar sa kanilang 
lugar upang sila'y makabalik doon 
at makapamuhay nang tahimik. 

OKTUBRE 8. Dalawang lider ng 
komunidad sa Mansalay, Mindoro 
Oriental na sina Barangay Captain 
Roger Fernando at Rolando Caba- 
gay, ang pinatay ng mga tropa ng 
16* Bde at CAFGU sa harap ng 
pamilya nila. 

OKTUBRE 5. Pinaputukan ng mga 
CAFGU at sundalo ng 204" Bde ang 
bahay ng mag-asawang Bernard at 
Belly Montoya sa Mansalay, Min- » 

Sa suporta ng imperyalismong US 


Pinaligting ang pananalakay 
ng Israel sa mamamayang Palestino 


ang pananalakay at pambobomba sa mga teritoryo ng Palestine. 

Ito'y matapos katigan ng imperyalismong US ang pananalakay 
ng Israel sa Palestine sa katwirang “ipagtanggol ang sarili” laban 
sa mga “teroristang grupo”. Isinasangkalan ng Israel ang mga 
suicide bombing at iba pang atake ng mga radikal na pwersang 
Palestino sa mga Israeli upang maglunsad ng walang patumanggang 
pambobomba, pamamaril at pamamaslang. Nitong Disyembre 
lamang, 60 na Palestino ang napatay sa walang habas na pananalakay 
ng mga tropa ng Israel. Marami dito ay mga bata. 


| bayong pinasahol ng mananakop at pasistang gubyernong Israel 


Nabalewala at naglaho ang 
halos lahat ng mga kasunduan sa 
pagitan ng Palestinian Liberation 
Organization at Israel na nagta- 
tangkang resolbahin ang matagal 
nang mahigpit at madugong kon- 
tradiksyon sa pagitan ng mama- 
mayang Palestino at estado ng 
Israel. Binawi na ng gubyernong 
Israel ang dating pagkilala nito 
sa Palestinian Authority at sa pre- 
sidente nitong si Yasser Arafat. Sa 
sulsol ng US at mga imperyalistang 
bansa sa Europa, pinepresyur ng 
Israel si Arafat na supilin ang sarili 
niyang mamamayan. Pagtatangka 
itong pahinain ang pagkakaisa ng 


a doro Oriental kung saan tinamaan at nadurog ang 
isang paa ni Belly at nasugatan sa braso si Bernard. 
SETYEMBRE 22. Dalawang lider ng isang organisasyon 
ng mga magsasaka sa Mansalay, Mindoro Oriental ang 
dinukot ng mga militar at CAFGU at hanggang sa 


ngayon ay nawawala. 


IKATLONG LINGGO NG SETYEMBRE. Hinaras si Grechen 

mga Palestino at paglaban-labanin 
ang iba't iba nilang paksyon. 

Bago ito, tinutulan ng mama- 
mayang Palestino ang tangkang 
gawing lehitimo ang okupasyon 
ng Israel sa Palestine sa pamama- 
gitan ng huwad na kasunduang 
pangkapayapaang inilalako ng US. 
Sa kasunduang ito, iuutos ng US 
ang pag-atras ng mga tropang Israeli 
sa Palestine kung iaatras ng mga 
Palestino ang kanilang paninindigan 
para sa mga estratehikong bahagi 
ng kanilang teritoryo (kabilang 
ang punong lunsod ng Jerusalem). 
Alinsunod sa kanilang mahabang 
kasaysayan ng militansya at arma- 


dong pakikibaka, lalong pinaiigting 
ng mamamayang Palestino ang 
kanilang pakikipaglaban sa marahas 
at barbarong okupasyon ng papet 
na gubyernong Israel sa kanilang 
mga lupain. 

Muling naglunsad ng intifada, 
o armadong pag-aalsa, ang mama- 
mayang Palestino laban sa oku- 
pasyon ng Israel noong Setyembre 
2000 matapos bumagsak ang pina- 
kahuling usapang pangkapayapaan 
na itinaguyod ng US. Mula noon, 
humigit-kumulang 900 Palestino 
at 233 Israeli na ang namatay 
sa digmaan. Nasa kaibuturan ng 
pakikibakang Palestino ang pagta- 
tatag ng isang nagsasariling bansa. 
Sa ngayon, sentro ng tunggalian 
ang mga lugar ng Gaza Strip at West 
Bank, pangunahin na ang syudad 
ng Jerusalem, na sinakop ng Israel 
noon pang 1967. Ang okupasyong 
ito ay kinukundena ng maraming 
bansa at mamamayan. 

Kaugnay na artikulo: “Palestine: 


Tungo sa paggapi sa pang-aaping imper- 
yalista at Israeli”, AB Setyembre 2000 


Valdez at ilan pang estudyante ng La Sallete Uni- 
versity, Cagayan State University at ilan pang kolehiyo 
sa Isabela at Cagayan, pagkatapos ng rali noong 
Setyembre 21. Dinukot at tinakot si Pastor Joseph 
Agpaoa, taong-simbahan na sumama sa nasabing rali. 


Binalaan sila ng militar na huwag nang sumama sa 


gayong mga aktibidad. 

Bunsod ng napakalubhang krisis 


Pag-aalsa, sumiklab 


sa Argentina 


ang ibayong paglubha ng pang-ekonomyang krisis sa Argentina. 


| | umantong sa gulo at sa bandang huli'y malawak na pag-aalsa 


Nitong Disyembre 20, ikalawang araw ng matitinding kilos- 
protesta at kaguluhan sa iba't ibang bahagi ng bansa, napwersang 
magbitiw sa tungkulin si Presidente Fernando de la Rua. 


Nagsimula ang kaguluhan nang 
daan-daang nagugutom na mama- 
mayan ang dumagsa sa mga super- 
market at nagnakaw ng mga pagkain 
noong Disyembre 18. May mga 
pamilihan ding sinunog ng despe- 
radong mamamayan. Lima katao 
ang napatay, mahigit 100 ang nasu- 
gatan at humigit-kumulang 350 ang 
inaresto sa marahas na reaksyon ng 
pulisya. 

Nagdeklara si de la Rua ng 
30 araw na state of siege noong 
Disyembre 19 upang supilin ang 
lumalaganap na kaguluhan. Sinus- 
pindi niya ang mga konstitusyunal 
na karapatan at binigyan ang gub- 
yerno ng malawak na kapangya- 
rihan para sugpuin ang karahasan. 

Subalit pinaigting lamang ng 
deklarasyon ng state of siege ang 
galit ng mamamayan. Maging ang 
pangako ni de la Rua na kagyat 
na maglalabas ang gubyerno ng $7 
milyon na halaga ng ayudang pagkain 
sa mahihirap ay hindi nakapigil sa 
libu-libong mamamayan na bumuhos 
sa mga lansangan ng punong lunsod 
ng Buenos Aires upang igiit ang 
kanyang pagbibitiw. Nag-ingay sila 
sa pamamagitan ng mga busina ng 
sasakyan at pagkalampag ng mga 
kawali at kaldero bilang protesta. 

Tatlong unyon ng mga manggagawa 
sa prubinsya ng Cordoba ang nag- 
deklara ng pangkalahatang welga. 

Sa araw ng pagbibitiw ni de 
la Rua, umabot na sa 26 ang napa- 
tay, 200 ang nasugatan at mahigit 
2,000 ang inaresto sa buong bansa 
kaugnay ng malawakang pag-aalsa. 

Nagpapatuloy hanggang sa kasa- 
lukuyan ang matitinding protesta 
dahil sa kawalang pag-asang malutas 
ang krisis sa malapit na hinaharap. 
Sa loob lamang ng 11 araw mula 
nang magbitiw si de la Rua, apat na 
ang humalili sa kanya at agad ring 
nagbitiw sa kabiguang makagawa 
ng mapagpasyang hakbang kaugnay 
ng krisis. 


SUMIKLAB ANG PAG-AALSA BUNSOD 
ng matinding krisis na dinaranas 
ng bansa. Mag-aapat na taon nang 
nasa resesyon ang ekonomya ng 
Argentina at bunga nito ay umabot 
na sa 20% ang tantos ng disempleyo. 
Lumala pa ang kahirapan at dis- 
kuntento ng mamamayan nang 
magpatupad si de la Rua ng hak- 
bangin sa pagtitipid alinsunod sa 
dikta ng International Monetary 
Fund (IMF). Binawasan ng hakba- 
nging ito ang badyet para sa mga 
batayang serbisyong panlipunan. 


t Bouvia | 


Atlantic Ocean 


Napipinto ang tuluyang pag- 
sadsad ng ekonomya ng Argentina 
bunga ng kawalang-kakayahan ng 
gubyernong tumupad sa dedlayn ng 
pagbabayad sa $132 bilyong utang 
nito. Siyamnapu't pitong bilyong 
dolyar (597 bilyon) o mahigit 73% 
ng utang na ito ay nalalapit nang 
matapos ang taning. Sa darating pa 
lamang na katapusan ng Disyembre, 
5600 milyong halaga ng mga bono 
ang dapat nang bayaran. 

Kapag nagkataon, ito na ang 
pinakamalaking utang na di maba- 
bayaran sa takdang panahon ng 
alinmang bansa sa kasaysayan. 
Walang pag-asang makaligtas dito 
ang Argentina kung walang papasok 
na ayuda mula sa ibang bansa o 
sa mga internasyunal na ahensyang 
pampinansya. 

Masaklap dito, tumatanggi nga- 
yon ang IMF na ibigay ang naka- 
takdang $1.3 bilyong pautang dahil 
bigo raw ang bansa na balansehin 
ang badyet nito sa kabila ng ipina- 
taw na pagtitipid. Nagpahayag din 
ang US na walang maaasahang 
kagyat na ayuda mula rito. 

MGA BALITA g a 


PKP, NAGDEKLARA NG TIGIL-PUTUKAN SA KAPASKUHAN | pe 


BILANG pagbibigay-galang sa tra- 
disyunal na pagdiriwang ng kapas- 
kuhan, nag-atas ang Komite Sentral 
(KS) ng Partido Komunista ng 
Pilipinas (PKP) sa lahat ng kumand 
at yunit ng Bagong Hukbong Bayan 
(BHB) at mga milisyang bayan na 
pansamantalang itigil ang paglu- 
lunsad ng mga opensiba laban sa mga 
pwersang militar, pulis at paramilitar 
ng reaksyunaryong gubyerno. 


Sa deklarasyong inilabas sa 
pamamagitan ng National Demo- 
cratic Front of the Philippines 
(NDFP) nitong Disyembre 8, ipina- 
hayag ng KS na magkakabisa ang 
tigil-putukan kagyat pagkadeklara 
ng Gubyerno ng Republika ng 
Pilipinas (GRP) ng sariling tigil- 
putukan sa pagitan ng Disyembre 
15, 2001 at Enero 15, 2002. 

Gayunman, ayon pa sa deklara- 


syon, mananatiling alerto ang BHB 
at aktibong magtatanggol laban sa 
paniniktik at opensibong aksyon 
ng kaaway sa panahon ng tigil- 
putukan. 

Matapos ang ideklara ng GRP 
na hanggang Enero 6 lamang ang 
tigil-putukan nito, naglinaw ang 
NDFP na ang pagtigil ng mga open- 
siba ng BHB ay magtatapos din sa 
nasabing petsa. 


“IPAGBUNYI ANG SUMUSULONG NA MGA REBOLUSYONARYONG PWERSA” 


— ARMANDO LIWANAG 


“IPINAGBUBUNYI natin ang sumusulong na 
mga rebolusyonaryong pwersa at ang pagdaluyong 
ng kilusang masa.” 

Ito ang ipinahayag ni Kasamang Armando 
Liwanag, tagapangulo ng Komite Sentral ng 
Partido Komunista ng Pilipinas (PKP) sa kan- 
yang mensahe sa ika-33 anibersaryo ng Partido 
nitong Disyembre 26. Aniya, “nagtamo tayo 
ng mga makabuluhang pagsulong sa pagtatayo 
ng Partido bilang abanteng destakamento ng 
uring manggagawa, ng Bagong Hukbong Bayan 
bilang pangunahing instrumento sa pag-agaw sa 
kapangyarihang pampulitika at ng nagkakaisang 
prente bilang paraan sa pagpapakilos sa pinaka- 
malawak na hanay ng mamamayan sa rebolusyo- 
naryong adhikain” dulot ng pagtangan sa wastong 
linya sa ideolohiya, pulitika at organisasyon. 

Partikular niyang tinukoy na nitong nakaraang 
taon ay “nagkamit tayo ng dramatikong tagumpay 
sa pagbabagsak sa naghaharing pangkating 
US-Estrada sa pamamagitan ng mga taktika ng 
malawak na nagkakaisang prente.” 

Kaugnay nito, aniya, malinaw na naisulong 

ang linya na alinmang naghaharing pangkatin 
ay maaaring maibagsak ng Partido at ng masa 
alinsunod sa linya ng malawak na nagkakaisang 
prente at kung gayo'y makapag-iipon ang kilusan 
ng lakas at karanasan hanggang maaari nang ibag- 
sak ang buong naghaharing sistema ng malalaking 
kumprador at panginoong maylupa. 

Tinukoy din ni Kasamang Liwanag ang krisis 
ng lokal na naghaharing sistema at ng pan- 
daigdigang sistemang kapitalista bilang napaka- 
paborableng kalagayan para sa rebolusyon. 

“Tiwala tayong sa susunod na sampung taon 
ay magkakamit tayo ng malalaking pagsulong sa 
bagong-demokratikong rebolusyon, at susulong 
sa paraang walang kapantay sa nakaraan ang 
mga kilusang anti-imperyalista at sosyalista sa 
gitna ng lumalalang krisis ng pandaigdigang 
sistemang kapitalista at ng malaking kaguluhang 
dulot ng mga digmang agresyon at kampanya sa 
panunupil,” dagdag pa ni Kasamang Liwanag. 

Ang kabuuan ng mensahe ni Tagapangulong Armando 
Liwanag ay inilabas bilang espesyal na isyu ng Ang 
Bayan. 


Fi 


m KUMPANYA NG BUS, 


A MGA BALITA 


kal 


PINARUSAHAN NG BHB SA CEBU 


SINUNOG ng mga Pulang mandi- 
rigma ng Vicente Padayao Brigade 
ang isang pampasaherong bus ng 
Philtranco Bus Liner nitong Dis- 
yembre 11 sa Barangay Panalipan, 
Catmon, Cebu. 

Ayon kay Silvino “Ka Bino” 
Clamucha, tagapagsalita ng BHB 
sa rehiyong Sentral Bisayas, pina- 
rusahan ang kumpanya dahil sa 
pagtanggi nitong magbayad ng bu- 
wis sa rebolusyonaryong kilusan. 

Sumakay ang tatlong Pulang 


ARMY CAPTAIN INAMBUS 
NG BHB SA AURORA 


AGAD namatay ang isang upisyal 
ng Philippine Army nang tamba- 
ngan siya ng mga Pulang mandi- 
rigma sa Barangay Suklayin, Baler, 
Aurora nitong Disyembre 12. Paba- 
lik si Capt. Eufronio Villaluz, per- 
sonnel officer ng 17 IB, sa kan- 
yang yunit nang siya ay ambusin. 


mandirigma sa isang bus ng Phil- 
tranco na byaheng Cebu-Bogo- 
Tacloban City. Pinahinto nila ang 
bus sa Barangay Panalipan kung 
saan nakapwesto ang iba pang 
Pulang mandirigma. 

Naglagay ng mga tsekpoynt 
ang ibang kasapi ng BHB upang 
mapigilan ang paglapit ng iba pang 
mga sasakyan sa lugar kung saan 
sinunog ang bus.Tinatayang P3 
milyon ang halaga ng nasunog na 
bus. 


IMPORMER NG PULISYA 
SA COMPOSTELA VALLEY, 
PINARUSAHAN 


SI ROGER Valdez, isang impormer 
ng pulisya, ay pinatawan ng BHB 
ng parusang kamatayan sa Baran- 
gay Bucana Banlag, Monkayo, 
Compostela Valley nitong Dis- 
yembre 6. 


BAYAD SA PAGSAPI 
SA OWWA, INIATAS 
NI MACAPAGAL-ARROYO 


SA GITNA ng mga pakikibaka 
ng mga overseas Filipino workers 
(OFW) para sa makatarungang 
sahod, dinagdagan ni Macapagal- 
Arroyo ang mga bayarin nila. 
Inutusan niya ang Department of 
Labor and Employment (DoLE) 
na ipatupad ang Memorandum of 
Instruction No. 8. Inoobliga ng 
memorandum na ito ang mga OFW 
na magbayad sa Philippine Over- 
seas Employment Administration 
(POEA) ng US$25 bilang butaw 
sa pagsapi sa Overseas Workers 
Welfare Administration (OWWA). 

Upang matiyak ang pagsunod 
ng mga OFW, pagkakaitan ng 
overseas employment certificate ang 
sinumang hindi magbayad nito. 

Ayon sa Migrante, militanteng 
organisasyon ng mga OFW, ma- 
higit P1,275 ang ibabawas ng 
bayaring ito sa sahod ng mga 
OFW. 


HIDWAAN SA KAMPO NI MACAPAGAL-ARROYO, NALALANTAD 


NAHAYAG sa publiko ang hidwaan 
sa kampo ng naghaharing reak- 
syunaryong pangkatin nang mag- 
pahiwatig si dating presidente Fidel 
Ramos ng balak na muling tumakbo 
sa pagkapangulo sa 2004 gayong 
may katulad ring plano si Maca- 
pagal-Arroyo. 

Muling binubuhay ni Ramos 
ang naudlot na ambisyon niya 
noong palawigin ang kanyang panu- 

nungkulan. Aniya, tanging sa pag- 
takbo muli ng isang dating pre- 
sidente masusubok at maililinaw 
ang malabong konstitusyunal na 
probisyon kaugnay ng reeleksyon 
ng isang dating presidente 

Pormal itong itinatanggi ni 
Ramos, ngunit hindi mapalagay si 
Macapagal-Arroyo dahil sa rekord 
ng pagsisinungaling ng dating pre- 
sidente hinggil sa kanyang mga 


plano sa pulitika. 

Mga personaheng maka-Ramos 
din ang nasa likod ng matitinding 
pagbatikos ng People's Consultative 
Assembly (PCA) kay Macapagal- 
Arroyo, sa kanyang asawang si 
Miguel at sa mga upisyal ng gub- 
yerno na pinakamalalapit sa kanya, 
kaugnay ng mga anomalyang kina- 
sasangkutan ng bilyun-bilyong 
piso. 

o By 
de 
KABIGUANG MAKIPAGKASUNDO SA REBOLUSYONARYONG KILUSAN, k, 


MGA BALITA i na 


i 
Mat 


ISANG SANHI NG PAGBABA NG POPULARIDAD NI MACAPAGAL-ARROYO -- SWS 


“ANG kabiguan ng gubyernong 
makipagkasundo sa mga rebeldeng 
komunista” ay isa sa tatlong pa- 
ngunahing sanhi ng pagbaba ng 
popularidad ni Gloria Macapagal- 
Arroyo. 

Ayon ito sa pinakahuling sar- 
bey na ginawa ng burges na 
Social Weather Stations noong 
Nobyembre 3-21. Ang dalawa 
pang tinukoy na dahilan ay ang 
kabiguan ng kampanya laban sa 
droga at kabiguang sumingil ng 


NAGBUNYAG NG PLANONG 
KUDETA, PINATAY 


PINASLANG nitong Disyembre 
31 si Capt. Baron Cervantes, taga- 
pagsalita ng isang paksyon ng 
Young Officers Union (YOU), 
matapos niyang ibunyag na may 
planong kudeta ang YOU at ang 
Rebolusyonaryong Alyansang 
Makabansa (RAM) laban sa rehi- 
meng Macapagal-Arroyo. 

Ayon kay Cervantes, nagka- 
roon ng lihim na pulong ang YOU 
at RAM noong Disyembre 24 
sa Puerto Azul sa Cavite upang 
planuhin ang Oplan Noche Buena 
laban sa gubyerno. 

Si Cervantes ay malapit sa 
buhaghag na paksyong maka- 
Macapagal-Arroyo ng naghaha- 
ring uri. Muling pinatatampok ng 
pagpatay sa kanya ang matinding 
ribalan ng iba't ibang paksyon 
ng naghaharing uri at ng kani- 
kanyang mga hawak na grupo sa 
loob ng reaksyunaryong militar. 

buwis mula sa malalaking nego- 
syante. 

Lumabas din sa sarbey na may 
pagtingin ang nakararami na walang 
sapat na nagawa ang gubyerno para 
pawiin ang korapsyon, ibaba ang 


presyo ng mga batayang bilihin, 
sugpuin ang krimen laban sa mga 
karaniwang mamamayan, lutasin 
ang problema sa Abu Sayyaf at 
itaguyod ang tunay na awtonomya 
ng mga Moro sa Mindanao. 


ALYANSA LABAN SA MGA KUMPANYANG 
AGROKEMIKAL, ITINATAG 


SA PANGUNGUNA ng Kilusang 
Magbubukid ng Pilipinas (KMP), 
itinatag nitong Disyembre 3 ang 
International Alliance Against 
Agrochemical Transnational Cor- 
porations. (IAAATNCs). Ang 
alyansa, na kinapapalooban ng 25 
organisasyon at indibidwal mula 
sa loob at labas ng bansa, ay nag- 
lalayong kumprontahin ang mga 
kumpanyang agrokemikal kaugnay 
ng mga usapin ng pestisidyo, gene- 
tically modified organisms (GMO), 
seguridad sa pagkain at karapatan 
sa lupa. 

Kasabay ng pagtatatag sa 
TAAATNCSs, inilunsad ng KMP ang 


pangangalap ng isang milyong lagda 
laban sa patuloy na field testing 
ng Bt Corn at BB Rice at upang 
muling magpahayag ng pagtutol 
sa Plant Variety Protection Bill na 
nagbibigay sa mga kumpanyang 
agrokemikal ng eksklusibong kara- 
patan sa mga binhing naka-parent 
sa kanilang pangalan. Tinuligsa rin 
ng KMP ang mga imperyalistang 
agrokemikal na kumpanya tulad ng 
Monsanto dahil sa pagkontrol ng 
mga ito sa agrikultura sa Pilipinas 
bunga ng monopolyo nila sa mga 
kemikal na kailangan sa pagsasaka 
at sa pagpapalaganap nila ng GMO 
sa bansa. 


80,000 NAGMARTSA LABAN SA EU SUMMIT 


UMABOT sa 80,000 katao ang 
nagmartsa sa Brussels, Belgium 
nitong Disyembre 13 upang igiit 
sa European Union (EU) ang mas 
malaking papel ng mga mangga- 
gawa sa pagbalangkas ng mga 
patakarang panlipunan at ang pag- 
baba ng disempleyo. Iginiit ng mga 
demonstrador ang pagkakaroon ng 
maayos na mga serbisyong pam- 
publiko, ang pagtaguyod sa mas 


masaklaw na karapatan ng mga 
manggagawa, ang mas maayos na 
kundisyon sa pagawaan at ang 
pagtutol sa globalisasyon. 

Ang pagkilos ay ginawa sa 
bisperas ng dalawang araw na 
pagtitipon ng mga lider ng EU. 
Nanguna sa pagkilos ang European 
Trade Union Confederation na 
kumakatawan sa 60 milyong mang- 
gagawa sa 25 bansa sa Europe. 

